b'\n_START_ARTICLE_\nTenth Avenue Freeze-Out\n_START_SECTION_\nKompozicija\n_START_PARAGRAPH_\nPjesma je djelomi\xc4\x8dan opis osnivanja E Street Banda. Me\xc4\x91utim, ve\xc4\x87ina Springsteenovih obo\xc5\xbeavatelja ne zna odgovoriti na pitanje "\xc5\xa0to je Tenth Avenue Freeze-Out?". Protagonist pjesme, "Bad Scooter", je pseudonim za samog Springsteena (\xc5\xa1to je indicirano jednakim inicijalima). U tre\xc4\x87em stihu Bad Scootera spa\xc5\xa1ava "the Big Man", saksofonist sastava Clarence Clemons._NEWLINE_Skladba se temelji na sna\xc5\xbenoj puha\xc4\x8dkoj sekciji (predvo\xc4\x91enoj Clemonsom) dok ritam odr\xc5\xbeavaju klavirski akordi Roya Bittana. Springsteen je u dokumentarcu Wings For Wheels rekao kako je ideju o puha\xc4\x8dkom uvodu osmislio Steven Van Zandt. Unato\xc4\x8d svemu tome, singl je zatajio na ljestvicama, dostigav\xc5\xa1i tek 83. poziciju na Billboardovu Hot 100. Me\xc4\x91utim, pjesma se zadr\xc5\xbeala na radijskim rock postajama i me\xc4\x91u Springsteenovom obo\xc5\xbeavateljskom bazom.\n_START_SECTION_\nPovijest koncertnih izvedbi\n_START_PARAGRAPH_\n"Tenth Avenue Freeze-Out" postala je standardni dio Springsteenovih turneja s E Street Bandom, a redovito se pojavljivala od 1975. i Born to Run turneja sve do 1984. i turneje Born in the U.S.A. i Tunnel of Love Expreess 1988. Nakon desetogodi\xc5\xa1nje stanke, ponovno se pojavila na Reunion Touru 1999. i 2000., a izvo\xc4\x91ena je i za vrijeme Magic Toura 2007. i 2008.'